**STALŲ, PAGAL PROJEKTĄ „TŪKSTANTMEČIO MOKYKLOS II“, PIRKIMO PRELIMINARIOJI SUTARTIS**

202\_ m.\_\_\_\_\_\_\_\_\_\_\_\_d. Nr.\_\_\_\_\_\_\_\_\_

Kaunas

Perkančioji organizacija – Kauno miesto savivaldybės administracija (toliau – Užsakovas), įgyvendindama Kauno miesto savivaldybės tarybos 2022 m. gegužės 24 d. sprendimu Nr. T-254 „Dėl teisės atlikti centrinės perkančiosios organizacijos funkcijas suteikimo Kauno miesto savivaldybės administracijai ir viešajai įstaigai Kauno miesto poliklinikai“ jai suteiktas centrinės perkančiosios organizacijos teises, atstovaujama ..........................................., veikiančio (-ios) pagal ................................................, ir kiekvienas iš Konkurso laimėtojų:

pirmasis tiekėjas, .........................................................., atstovaujamas (-a) ..........................., veikiančio (-ios) pagal ............................................,

antrasis tiekėjas, .........................................................., atstovaujamas (-a) ..........................., veikiančio (-ios) pagal ............................................,

trečiasis tiekėjas, .........................................................., atstovaujamas (-a) ..........................., veikiančio (-ios) pagal ............................................,

(toliau kartu vadinami Tiekėjais, o atskirai – Tiekėju), vadovaudamiesi Kauno miesto savivaldybės administracijos Viešojo pirkimo komisijos 202.... m. ............................. d. posėdžio protokolu Nr. ............................., sudarė šią preliminariąją sutartį (toliau – Preliminarioji sutartis).

**I SKYRIUS**

**PAGRINDINĖS SĄVOKOS**

1. Preliminariojoje sutartyje, išskyrus atvejus, kai Preliminariojoje sutartyje aiškiai nurodyta arba iš konteksto aišku kas kita, vartojamos ir didžiąja raide rašomos šiame punkte apibrėžtos sąvokos:

1.1. **Konkursas** – Užsakovo 2025 m. ............................d. paskelbtas stalų, pagal projektą „Tūkstantmečio mokyklos II“, viešojo pirkimo atviras konkursas (pirkimo ID. ......................................). Prekės perkamos įgyvendinant projektą „Tūkstantmečio mokyklos II“, projekto Nr. 10-012-P-0001, vykdomą pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis.

1.2. **Konkurso sąlygos** – Užsakovo 2025 m. .......................... d. paskelbto stalų, pagal projektą „Tūkstantmečio mokyklos II“, viešojo pirkimoatviro konkurso dokumentai (pirkimo ID. ..........................., nuoroda į paskelbtus pirkimo dokumentus ..........................).

1.3. **Neatnaujintas tiekėjų varžymasis** – Pagrindinės sutarties sudarymas Preliminariosios sutarties pagrindu ir joje nustatytomis sąlygomis (nekeičiant Preliminariosios sutarties prekių įkainių, nurodytų Preliminariosios sutarties 3 priede) bei tvarka, kviečiant Pagrindinę sutartį sudaryti tą iš Preliminariąją sutartį sudariusių Tiekėjų, kurio pagal Preliminariosios sutarties įkainius apskaičiuota Vartotojo ketinamos sudaryti Pagrindinės sutarties (pasirinktų Prekių) bendra vertė yra mažiausia.

1.4. **Pagrindinė sutartis** – Preliminariosios sutarties pagrindu ir joje nustatyta tvarka tarp Vartotojo ir vieno iš Tiekėjų sudaroma sutartis dėl Prekių tiekimo*.* Pagrindinė sutartis Preliminariosios sutarties pagrindu gali būti sudaryta ne vėliau kaip iki Preliminariosios sutarties galiojimo termino pabaigos, tačiau pati Pagrindinė sutartis gali galioti ir ilgiau.Pagrindinės sutarties projektas pateikiamas 1 priede.

1.5. **Pasiūlymas** – vadovaujantis Konkurso sąlygomis kiekvieno iš Tiekėjų parengtas ir Užsakovui nustatyta tvarka pateiktas įpareigojantis Tiekėjo Pasiūlymas.

1.6. **Prekės / Prekė** – Preliminariosios sutarties 2 priede nurodytos prekės (įskaitant jų pristatymą, sunešimą, sumontavimą), atitinkančios techninės specifikacijos reikalavimus (Preliminariosios sutarties 2 priedas), ir kurios turi būti tiekiamos pagal Pagrindines sutartis (Preliminariosios sutarties 1 priedas), sudarytas vadovaujantis Preliminariosios sutarties sąlygomis. Prekių bendra vertė Preliminariosios sutarties galiojimo metu negali viršyti Preliminariosios sutarties 18 punkte nurodytos sumos.

1.7. **Preliminarioji sutartis** – tarp Užsakovo ir Lietuvos Respublikos viešųjų pirkimų įstatymo (toliau – VPĮ) nustatyta tvarka atrinktų Tiekėjų sudaryta sutartis, kurios tikslas – nustatyti sąlygas, taikomas Pagrindinėms sutartims, kurios bus sudarytos Preliminariosios sutarties galiojimo laikotarpiu. Preliminarioji sutartis bus vykdoma neatnaujinant tiekėjų varžymosi, remiantis šioje sutartyje nustatytomis sąlygomis ir tvarka. Preliminariosios sutarties priedai yra sudedamoji ir neatskiriamoji Preliminariosios sutarties dalis.

1.8. **Preliminariosios sutarties įkainiai** – Tiekėjo Konkurso metu Pasiūlyme pasiūlyti ir Preliminariosios sutarties 3 priede nurodyti Prekių įkainiai eurais be pridėtinės vertės mokesčio (toliau – PVM).

1.9. **Šalis / Šalys** – Užsakovas ir (arba) visi Tiekėjai, Užsakovas ir (arba) dalis Tiekėjų arba teisėti jų teisių perėmėjai, veikiantys asmeniškai arba per tinkamai įgaliotus atstovus.

1.10. **Tiekėjai** – visi tiekėjai, kurie sudarė su Užsakovu Preliminariąją sutartį.

1.11. **Tretieji asmenys** – visi Preliminariosios sutarties Šalimis nesantys asmenys.

1.12. **Užsakovas** – Kauno miesto savivaldybės administracija, kuri atlieka centralizuoto Konkurso procedūras ir sudaro Preliminariąją sutartį su laimėjusiais Tiekėjais.

1.13. **Vartotojas** – subjektas, patenkantis į sąrašą, nurodytą Preliminariosios sutarties 4 priede, ir turintis teisę sudaryti Pagrindines sutartis.

2. Preliminariojoje sutartyje neapibrėžtos sąvokos aiškinamos vadovaujantis Konkurso sąlygomis ir atitinkamais teisės aktais. Nuorodos į skyrius, punktus, papunkčius ir priedus, išskyrus 1 priede daromas nuorodas, yra suprantamos kaip nuorodos į Preliminariosios sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.

3. Nuorodos į skyrius, punktus, papunkčius ir priedus Pagrindinės sutarties projekte (Preliminariosios sutarties 1 priede) yra suprantamos kaip nuorodos į Pagrindinės sutarties skyrius, punktus, papunkčius ir priedus, jei nenurodyta kitaip arba tai netinka pagal kontekstą.

4. Preliminarioji sutartis turi būti aiškinama vadovaujantis teisės aktais kartu su Konkurso sąlygomis ir Tiekėjų pateiktais Pasiūlymais. Jei po Preliminariosios sutarties sudarymo bus nustatyta bet kokių neatitikimų tarp Preliminariosios sutarties nuostatų, Konkurso sąlygų ir (ar) Pasiūlymų turinio, Preliminarioji sutartis bus aiškinama vadovaujantis pirmiausia Konkurso sąlygomis ir Preliminariosios sutarties (kurios projektas yra Konkurso sąlygų sudedamoji dalis) nuostatomis ir tik po to Pasiūlymų turiniu.

**II SKYRIUS**

**ŠALIŲ PAREIŠKIMAI IR GARANTIJOS**

5. Kiekviena Šalis pareiškia ir garantuoja, kad:

5.1. ji yra teisėtai įsteigtas ir veikiantis juridinis / fizinis asmuo, sudarydama Preliminariąją sutartį ji nepažeidžia savo įstatų, veiklos dokumentų ir (ar) teisės aktų;

5.2. Preliminariosios sutarties sudarymas neprieštarauja jos su Trečiaisiais asmenimis sudarytoms sutartims ir (ar) Trečiųjų asmenų atžvilgiu prisiimtiems vienašaliams įsipareigojimams;

5.3. Preliminariojoje sutartyje nurodyti jos atstovai yra tinkamai įgalioti sudaryti Preliminariąją sutartį.

6. Kiekvienas iš Tiekėjų pareiškia ir garantuoja, kad:

6.1. jis turi visus leidimus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Preliminariąją sutartį ir Pagrindinę sutartį;

6.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse, Preliminariosios sutarties ir (ar) Pagrindinės sutarties sudarymo metu ir (ar) pateiks jų vykdymo metu, yra tikri, teisingi ir neprieštarauja teisės aktų reikalavimams;

6.3. jis, jo (jei jis yra juridinis asmuo) kita organizacija ar padalinys, vadovas, kitas valdymo ar priežiūros organo narys ar kitas asmuo, turintis teisę atstovauti Tiekėjui ar jį kontroliuoti, jo vardu priimti sprendimą, nedaro įtakos jo veiklai ir sprendimų priėmimui ir nėra tiesiogiai ar netiesiogiai susiję su bet kuriuo kitu iš Tiekėjų, jo (jei jis yra juridinis asmuo) kita organizacija ar padaliniu, vadovu, kitu valdymo ar priežiūros organo nariu ar kitu asmeniu, turinčiu teisę atstovauti Tiekėjui ar jį kontroliuoti, jo vardu priimti sprendimą;

6.4. Pagrindinę sutartį vykdys tik tokią teisę turintys asmenys.

**III SKYRIUS**

**PRELIMINARIOSIOS SUTARTIES DALYKAS IR TEISINIAI SANTYKIAI**

7. Preliminariąja sutartimi Užsakovas ir kiekvienas iš Tiekėjų susitaria dėl tvarkos ir sąlygų, taikomų jos pagrindu ateityje sudaromoms Pagrindinėms sutartims, kurios bus sudaromos Preliminariosios sutarties galiojimo laikotarpiu.

8. Preliminarioji sutartis sukuria teisinius santykius tarp kiekvieno iš Tiekėjų ir Užsakovo. Preliminarioji sutartis nesukuria teisinių santykių tarp Tiekėjų.

9. Preliminarioji sutartis neapriboja ir negali būti aiškinama kaip apribojanti Vartotojo teisę laisvai nuspręsti nesudaryti Pagrindinės sutarties dėl Prekių pirkimo Preliminariojoje sutartyje nustatyta tvarka.

10. Užsakovas negarantuoja Tiekėjams nuolatinio viso Prekių poreikio ir neatsako už Prekių kiekio pokytį (didėjimą arba mažėjimą).

11. Preliminariosios sutarties galiojimo metu Vartotojas turi teisę bendra teisės aktų nustatyta tvarka atlygintinai įsigyti Prekių ne iš Tiekėjų, o iš Trečiųjų asmenų tik tuo atveju, jei nė vienas iš Tiekėjų nesutinka ir (ar) faktiškai nesudaro Pagrindinės sutarties su Vartotoju dėl Prekių tiekimo, arba Prekes galima nusipirkti efektyvesniu būdu racionaliai naudojant tam skirtas lėšas.

**IV SKYRIUS**

**PAGRINDINĖS SUTARTIES DALYKAS IR TEISINIAI SANTYKIAI**

12. Pagrindinės sutartys sudaromos dėl Prekių pirkimo.

13. Kiekvienas Vartotojas Preliminariosios sutarties galiojimo laikotarpiu turi teisę sudaryti Pagrindinę sutartį, laikydamasis Preliminariojoje sutartyje nustatytos tvarkos ir esant visoms šiame punkte nurodytoms sąlygoms:

13.1. yra Prekių poreikis;

13.2. Vartotojas yra suinteresuotas sudaryti Pagrindinę sutartį dėl Prekių pirkimo;

13.3. Preliminariosios sutarties galiojimo terminas nėra pasibaigęs ir (ar) neišnaudota Preliminariosios sutarties 18 punkte nurodyta pradinės Preliminariosios sutarties vertė.

14. Tiekėjai turi teisę Prekėms tiekti pasitelkti subtiekėjus.

15. Tiekėjai atsako už subtiekėjų, jeigu tokie yra pasitelkiami, prievolių vykdymą. Ne vėliau negu Preliminarioji (Pagrindinė) sutartis pradedama vykdyti, Tiekėjai turi pranešti Užsakovui (Vartotojui) tuo metu žinomų subtiekėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Preliminariosios (Pagrindinės) sutarties vykdymo metu, įskaitant informaciją apie ketinamus pasitelkti naujus subtiekėjus.

16. Preliminariosios (Pagrindinės) sutarties vykdymo metu Tiekėjai gali pakeisti (Užsakovui (Vartotojui) pareikalavus – privalo pakeisti) ar pasitelkti naują subtiekėją, jei subtiekėjai netinkamai vykdo sutartinius įsipareigojimus Vartotojams, taip pat jei subtiekėjai nepajėgūs vykdyti įsipareigojimų Tiekėjams dėl iškeltos bankroto bylos, pradėtos likvidavimo procedūros ar pan., jei reikia pasitelkti naują subtiekėją, siekiant užtikrinti operatyvų ir kokybišką Prekių tiekimą ar dėl Tiekėjo kitų nurodytų priežasčių. Apie tai atitinkamas Tiekėjas turi raštu informuoti Užsakovą (Vartotoją), nurodydamas subtiekėjų pakeitimo ar pasitelkimo priežastis ir, jeigu Užsakovas (Vartotojas) reikalauja, – pateikti subtiekėjo pašalinimo pagrindų nebuvimą patvirtinančius dokumentus. Gavęs tokį pranešimą ir subtiekėjo pašalinimo pagrindų nebuvimą patvirtinančius dokumentus, jeigu juos buvo prašoma pateikti, Užsakovas (Vartotojas), jei pateikti visi privalomi dokumentai ir nėra subtiekėjo pašalinimo pagrindų, kartu su Tiekėju sudaro rašytinį susitarimą dėl subtiekėjų pakeitimo ar pasitelkimo. Jį pasirašo abi Preliminariosios (Pagrindinės) sutarties Šalys, t. y. atitinkamas Tiekėjas ir Užsakovas (Vartotojas). Šis susitarimas yra laikomas neatskiriama Preliminariosios (Pagrindinės) sutarties dalimi. Tiekėjas negali vienašališkai keisti ar pasitelkti naujų subtiekėjų, apie tai raštu neinformavęs Užsakovo (Vartotojo) ir tokio pakeitimo neįforminęs rašytiniu susitarimu su Užsakovu (Vartotoju). Šios nuostatos nesilaikymas yra esminis Preliminariosios (Pagrindinės) sutarties pažeidimas. Jei pakeisto ar pasitelkto naujo subtiekėjo padėtis atitinka bent vieną Konkurso sąlygose nustatytą pašalinimo pagrindą, Užsakovas (Vartotojas) reikalauja, kad Tiekėjas per Užsakovo (Vartotojo) nustatytą terminą pakeistų minėtą subtiekėją reikalavimus atitinkančiu subtiekėju. Jei Tiekėjas neranda kito reikalavimus atitinkančio subtiekėjo, Užsakovas (Vartotojas) turi teisę vienašališkai nutraukti Preliminariąją (Pagrindinę) sutartį.

17. Vartotojas gali tiesiogiai atsiskaityti su subtiekėjais. Apie šią galimybę Vartotojas subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Preliminariosios sutarties vykdymo.

**V SKYRIUS**

**PRADINĖS PRELIMINARIOSIOS SUTARTIES VERTĖ, ĮKAINIAI, PERŽIŪRA**

18. Pradinės Preliminariosios sutarties vertė, lygi maksimaliai pirkimui skirtai lėšų sumai be PVM Konkurso sąlygose ir šioje sutartyje nurodytoms Prekėms įsigyti Preliminariojoje sutartyje nurodytais Prekių įkainiais be PVM, yra 80 766,73 Eur. Maksimali pirkimui skirta lėšų suma su PVM – 97 727,74 Eur.

19. Perkamų Prekių sąrašas ir preliminarūs jų kiekiai nurodyti Preliminariosios sutarties 3 priede.

20. Pradinės Preliminariosios sutarties / Pagrindinės sutarties vertės apskaičiavimo būdas – fiksuoto įkainio būdas. Preliminariosios sutarties Prekių įkainiai, nurodyti Preliminariosios sutarties 3 priede, yra fiksuoti ir nustatyti visam Preliminariosios sutarties galiojimo laikotarpiui, išskyrus jei jie perskaičiuojami pagal šioje Preliminarioje sutartyje nustatytas Prekių įkainių peržiūros taisykles. Į Preliminariosios sutarties Prekių įkainius yra įskaičiuoti visi mokesčiai, išskyrus PVM, Prekių pristatymo Vartotojui, sunešimo, sumontavimo, Prekių montavimo (įrengimo) metu susidariusių atliekų (jeigu jų susidaro) pašalinimo išlaidos ir visos kitos išlaidos, reikalingos tinkamai pagal Preliminariąją sutartį sudaromoms Pagrindinėms sutartims įgyvendinti.

21. Kaina, kurią Vartotojas turės sumokėti Tiekėjui, priklausys nuo faktiškai įsigytų Prekių kiekio vykdant Pagrindinę sutartį.

22. Prekėms taikytino PVM perskaičiavimas:

22.1. bet kuriuo Preliminariosios sutarties galiojimo laikotarpiu, kai Lietuvos Respublikos teisės aktais pakeičiamas Prekėms taikomo PVM tarifo dydis;

22.2. PVM pokyčio dydis yra proporcingas PVM tarifo pokyčio dydžiui;

22.3. suinteresuota Šalis raštu kreipiasi į kitą Šalį dėl PVM tarifo perskaičiavimo.

Preliminariosios sutarties Prekių įkainiai be PVM nekeičiami, atitinkamai perskaičiuojama tik Prekėms taikoma PVM dalis. Susitarimai dėl Prekėms taikytino PVM perskaičiavimo įforminami raštu, Šalių suderinami ir laikomi sudėtine Preliminariosios sutarties dalimi;

22.4. pasikeitęs Prekėms taikytinas PVM tarifas taikomas tik po teisės akto, kuriuo pakeičiamas Prekėms taikomas PVM, įsigaliojimo tiekiamoms Prekėms.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Tiekėjas turi įvertinti teikdamas Pasiūlymą ir tokiu atveju Prekėms taikomas PVM nebus keičiamas.

23. Preliminariosios sutarties Prekių įkainių peržiūra:

23.1. Preliminariosios sutarties Prekių įkainių perskaičiavimas inicijuojamas rašytiniu Šalies prašymu. Preliminariosios sutarties Prekių įkainiai gali būti perskaičiuojami (mažinami ar didinami), jeigu Valstybės duomenų agentūros ([www.stat.gov.lt](http://www.stat.gov.lt)) kas mėnesį skelbiamo vartotojų kainų indekso „0511 Baldai ir būsto apstatymo reikmenys“ (toliau – VKI) pokytis (k), apskaičiuotas, kaip nustatyta Preliminariosios sutarties 23.2 papunktyje, yra didesnis kaip 7 proc. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

23.2. Preliminariosios sutarties Prekių įkainiai perskaičiuojami pagal formulę:

, kur

a – Preliminariosios sutarties Prekės įkainis (Eur be PVM) (Pasiūlyme nurodytas Preliminariosios sutarties Prekės įkainis (jei Preliminariosios sutarties Prekių įkainiai perskaičiuojami pirmą kartą) arba paskutinio perskaičiavimo Preliminariosios sutarties Prekės įkainis (jei Preliminariosios sutarties Prekės įkainis jau buvo perskaičiuotas);

a1 – perskaičiuotas (pakeistas) Preliminariosios sutarties Prekės įkainis (Eur be PVM);

k – pagal VKI apskaičiuotas kainų pokytis (padidėjimas arba sumažėjimas) (proc.).

„k“ reikšmė skaičiuojama pagal formulę:

, (proc.), kur

Indnaujausias – kreipimosi dėl Preliminariosios sutarties Prekių įkainių perskaičiavimo išsiuntimo kitai Šaliai dieną naujausias paskelbtas VKI;

Indpradžia – laikotarpio pradžios datos (mėnesio) VKI.

Pirmojo Preliminariosios sutarties Prekių įkainių perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Preliminarioji sutartis, pasiūlymų pateikimo termino dienos mėnuo.

Antrojo ir vėlesnių Preliminariosios sutarties Prekių įkainių perskaičiavimų atveju laikotarpio pradžia (mėnuo) yra paskutinio Preliminariosios sutarties Prekių įkainių perskaičiavimo metu taikyto atitinkamo paskelbto VKI reikšmės mėnuo.

23.3. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): [*https://osp.stat.gov.lt/*](https://osp.stat.gov.lt/)*visi rodikliai/rodiklių duomenų bazė/ pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\ 05 Būsto apstatymo, namų ūkio įranga ir kasdieninė namų priežiūra\051 Baldai, būsto apstatymo reikmenys, kilimai ir kitos grindų dangos\0511 baldai ir būsto apstatymo reikmenys/Nurodomas laikotarpis.*

Tuo atveju, jei Valstybės duomenų agentūros duomenų bazėje nebeliktų / keistųsi  indekso „0511 baldai ir būsto apstatymo reikmenys“ pavadinimas, parenkamas artimiausias Prekėms, pagal jų pobūdį, taikomas indeksas.

23.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki **vieno** skaitmens po kablelio, o apskaičiuotas Preliminariosios sutarties Prekės įkainis „a“ suapvalinamas iki **dviejų** skaitmenų po kablelio.

23.5. Pirmasis Preliminariosios sutarties Prekių įkainių perskaičiavimas gali būti atliekamas bet kada nuo Preliminariosios sutarties įsigaliojimo, Preliminariosios sutarties Prekių įkainių peržiūros dažnumas nėra ribojamas.

23.6. Vėlesnis Preliminariosios sutarties Prekių įkainių perskaičiavimas negali apimti laikotarpio, už kurį jų perskaičiavimas jau buvo atliktas.

23.7. Perskaičiuotieji Preliminariosios sutarties Prekių įkainiai įforminami rašytiniu Šalių susitarimu. Šalys privalo sudaryti susitarimą dėl Preliminariosios sutarties Prekių įkainių perskaičiavimo per 10 (dešimt) darbo dienų nuo Šalies prašymo kitai Šaliai perskaičiuoti Preliminariosios sutarties Prekių įkainius pateikimo dienos. Šalys privalo susitarime dėl Preliminariosios sutarties Prekių įkainių perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus Preliminariosios sutarties Prekių įkainius ir, esant poreikiui, perskaičiuotą pradinės Preliminariosios sutarties vertę. Susitarimas padidinti arba sumažinti Preliminariosios sutarties Prekių įkainius ir, esant poreikiui, atitinkamai pakeisti pradinės Preliminariosios sutarties vertę, įsigalioja Preliminariosios sutarties Šalims pasirašius susitarimą, kuris bus laikomas sudėtine Preliminariosios sutarties dalimi.

23.8. Perskaičiuoti Preliminariosios sutarties Prekių įkainiai taikomi tik toms Prekėms, kurios bus tiekiamos po susitarimo dėl Preliminariosios sutarties Prekių įkainių perskaičiavimo įsigaliojimo. Prekių, pristatytų iki susitarimo dėl Preliminariosios sutarties Prekių įkainių perskaičiavimo įsigaliojimo, ir Prekių, pristatytų pažeidus Prekių pristatymo terminus ir Tiekėjui nepateikus šių terminų praleidimą patvirtinančių objektyvių įrodymų, Preliminariosios sutarties Prekių įkainiai nebus perskaičiuojami, jei jie didėja.

24. Preliminariosios sutarties 3 priede nurodytų Prekių kiekiai yra preliminarūs. Užsakovas neįsipareigoja užtikrinti visų Preliminariosios sutarties 3 priede nurodytų Prekių ar viso jų kiekio nupirkimo, Preliminariosios sutarties 18 punkte nurodytos vertės išnaudojimo. Vykdant Preliminariąją sutartį, jos 3 priede nurodyti preliminarūs Prekių kiekiai ir apimtis gali kisti, neviršijant Preliminariosios sutarties 18 punkte nurodytos pradinės Preliminariosios sutarties vertės, t. y. visų pagal šią Sutartį sudarytų Pagrindinių sutarčių nustatytų pradinių Pagrindinių sutarčių verčių suma negali viršyti Preliminariosios sutarties 18 punkte nurodytos pradinės Preliminariosios sutarties vertės.

25. Sudarant Pagrindinę sutartį, Pagrindinės sutarties 2 priede perkamų Prekių kiekiai bus nurodomi atsižvelgiant į Vartotojo faktinį poreikį per Pagrindinės sutarties galiojimo laikotarpį.

**VI SKYRIUS**

**PAGRINDINIŲ SUTARČIŲ SUDARYMO TVARKA**

26. Preliminarioji sutartis vykdoma (Pagrindinių sutarčių sudarymo procedūra atliekama) Neatnaujinto tiekėjų varžymosi būdu.

27. Vartotojas, atsiradus Prekių poreikiui, ketinamus atlikti 28 punkte nurodytus veiksmus (iki kvietimo Tiekėjui sudaryti Pagrindinę sutartį pateikimo), suderina su Užsakovu (Kauno miesto savivaldybės administracijos Bendrųjų reikalų skyriumi), kad nebūtų viršyta Preliminariosios sutarties 18 punkte nurodyta pradinės Preliminariosios sutarties vertė.

28. Vartotojas,atsiradus Prekių įsigijimo poreikiui, atsižvelgdamas į Preliminariosios sutarties 13 punkte atsiradusias sąlygas, sudaryti Pagrindinę sutartį siūlo tam Tiekėjui, kurio pagal Preliminariosios sutarties 3 priede nurodytus Prekių įkainius apskaičiuota Vartotojo ketinamos sudaryti Pagrindinės sutarties pradinės sutarties vertė (bendra perkamų Prekių kaina) yra mažiausia.

Pagrindinės sutarties priede nurodomi Preliminariosios sutarties 3 priede esantys Prekių įkainiai.

29. Pagrindinė sutartis su išrinktu Tiekėju sudaroma pagal Preliminariojoje sutartyje nurodytą 1 priedą, nekeičiant esminių Pagrindinės sutarties sąlygų, Preliminariojoje sutartyje nurodytų Prekių. Vartotojo sprendimu iki pasirašant Pagrindinę sutartį gali būti daromi neesminiai jos sąlygų pakeitimai ir (ar) papildymai (neesminiais pakeitimais negali būti laikomas Pagrindinės sutarties 1 priedo (techninės specifikacijos) keitimas) palyginus su Preliminariosios sutarties 1 priede pateiktame Pagrindinės sutarties projekte nurodytomis sąlygomis, ir ši informacija Tiekėjui turi būti pateikiama kartu su kvietimu sudaryti Pagrindinę sutartį. Pagrindinė sutartis galioja ne ilgiau nei Pagrindinėje sutartyje nurodytas jos galiojimo terminas arba iki Sutarties nutraukimo. Sutarties galiojimo pasibaigimas neatleidžia Šalių nuo visiško Sutartimi prisiimtų įsipareigojimų įvykdymo.

30. Tiekėjas, gavęs el. paštu iš Vartotojo kvietimą sudaryti Pagrindinę sutartį, privalo pasirašyti Pagrindinę sutartį kvalifikuotu elektroniniu arba fiziniu parašu ne vėliau kaip per 5 (penkias) darbo dienas nuo Kvietimo sudaryti Pagrindinę sutartį gavimo dienos. Jei Tiekėjas, kuriam pasiūlyta sudaryti Pagrindinę sutartį, atsisako ją sudaryti Vartotojo pasiūlytomis sąlygomis ar nepasirašo Pagrindinės sutarties, laikoma, kad Tiekėjas atsisakė sudaryti Pagrindinę sutartį. Tokiu atveju Vartotojas apie Tiekėjo atsisakymą sudaryti Pagrindinę sutartį informuoja Užsakovą. Tiekėjas, atsisakęs sudaryti Pagrindinę sutartį be pateisinamų Preliminariosios sutarties 31 punkte nurodytų priežasčių, privalo Užsakovo reikalavimu sumokėti 10 (dešimt) proc. nuo numatomos sudaryti pradinės Pagrindinės sutarties vertės be PVM dydžio baudą.

31. Tiekėjas turi teisę nepasirašyti Pagrindinės sutarties Neatnaujinto tiekėjų varžymosi būdu, jeigu Tiekėjas su Vartotoju (-ais) yra sudaręs ir vykdo Pagrindinę (-es) sutartį (-is), kurios ar kurių visų kartu pradinių sutarčių verčių suma yra lygi ir (ar) viršija 50 procentų Preliminariosios sutarties 18 punkte nurodytos Pradinės Preliminariosios sutarties vertės. Ši nuostata netaikoma tuo atveju, jeigu Preliminarioji sutartis yra sudaroma tik su 1 (vienu) Tiekėju.

Esant aukščiau nurodytai aplinkybei, Tiekėjas, gavęs Vartotojo kvietimą pasirašyti Pagrindinę sutartį Neatnaujinto tiekėjų varžymosi būdu, apie ją nedelsdamas, bet ne vėliau kaip iki Preliminariosios sutarties 30 punkte nurodyto Pagrindinės sutarties pasirašymo termino pabaigos, turi informuoti Vartotoją Vartotojo nurodytu el. paštu, kartu nurodant atsisakymo pasirašyti Pagrindinę sutartį priežastį (ši nuostata netaikoma tuo atveju, jeigu Preliminarioji sutartis yra sudaroma tik su 1 (vienu) Tiekėju). Tokiu atveju, Vartotojas kreipiasi į kitą tiekėją, kurio pagal Preliminariosios sutarties 3 priede nurodytus įkainius apskaičiuota Vartotojo ketinamos sudaryti Pagrindinės sutarties (perkamų Prekių) bendra vertė yra mažiausia.

32. Jei Tiekėjas apie 31 punkte nurodytą aplinkybę neinformuoja Vartotojo 31 punkte nurodyta tvarka, laikoma, kad Tiekėjas atsisako sudaryti Pagrindinę sutartį Neatnaujinto tiekėjų varžymosi būdu. Ši nuostata gali būti netaikoma, jei paaiškėja, kad Tiekėjas neatliko 31 punkte numatytų veiksmų ir (ar) nesudarė Pagrindinės sutarties Neatnaujinto tiekėjų varžymosi būdu, tačiau 31 punkte nurodyta aplinkybė realiai egzistuoja.

33. Sudaręs Pagrindinę sutartį, Vartotojas laimėjusio Tiekėjo Pasiūlymą, sudarytą Pagrindinę sutartį, jos pakeitimus (jei tokių bus), išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį Tiekėjų konkurencijai, ne vėliau kaip per 15 (penkiolika) dienų nuo Pagrindinės sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti CVP IS ir Pagrindinę sutartį pateikti Kauno miesto savivaldybės administracijos Bendrųjų reikalų skyriaus atsakingam asmeniui.

**VII SKYRIUS**

**TIEKĖJŲ KONKURSO SĄLYGOSE NUMATYTŲ REIKALAVIMŲ ATITIKIMAS PRELIMINARIOSIOS SUTARTIES GALIOJIMO METU**

34. Kiekvienas iš Tiekėjų įsipareigoja užtikrinti, kad jis atitiks Konkurso sąlygose nustatytus Tiekėjo pašalinimo pagrindų nebuvimo ir (ar) kitus reikalavimus Preliminariosios sutarties ir su jais sudarytos Pagrindinės sutarties galiojimo metu.

Tuo atveju, jei Tiekėjas neatitinka Konkurso sąlygose nustatytų Tiekėjo pašalinimo pagrindų nebuvimo ir (ar) kitų reikalavimų, Tiekėjas įsipareigoja savo iniciatyva pašalinti šį neatitikimą nedelsdamas, bet ne vėliau kaip per 10 darbo dienų nuo jo atsiradimo, ir raštu apie tai informuoti Užsakovą. Jei toks neatitikimas per nustatytą terminą nepašalinamas arba pašalinamas netinkamai, Užsakovas turi teisę nutraukti Preliminariąją sutartį su tokiu Tiekėju.

**VIII SKYRIUS**

**PRELIMINARIOSIOS SUTARTIES ĮSIGALIOJIMAS, KEITIMAS IR NUTRAUKIMAS. FORCE MAJEURE APLINKYBĖS**

35. Preliminarioji sutartis įsigalioja, kai visos Preliminariosios sutarties Šalys ją pasirašo kvalifikuotais elektroniniais parašais.

Preliminarioji sutartis galioja, iki bus išnaudota pradinės Preliminariosios sutarties vertė, bet ne ilgiau kaip iki 2025 m. lapkričio 30 d.

36. Preliminariosios sutarties sąlygos jos galiojimo laikotarpiu gali būti keičiamos Preliminarioje sutartyje ir VPĮ 89 straipsnyje nustatytais atvejais ir jame nustatyta tvarka.

37. Preliminariosios sutarties galiojimo laikotarpiu Šalis, inicijuojanti Preliminariosios sutarties sąlygų pakeitimą, pateikia kitai Šaliai rašytinį prašymą keisti Preliminariosios sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Preliminariosios sutarties sąlygą nesutinkanti kita Šalis motyvuotai atsako per 10 darbo dienų. Šalims tarpusavyje susitarus dėl Preliminariosios sutarties sąlygų keitimo, šie keitimai įforminami susitarimu, kuris yra neatskiriama Preliminariosios sutarties dalis.

38. Preliminarioji sutartis gali būti bet kuriuo metu nutraukta Šalių rašytiniu susitarimu Lietuvos Respublikos teisės aktų nustatyta tvarka.

39. Kiekviena Šalis turi teisę vienašališkai nutraukti Preliminariąją sutartį, pranešusi kitai Šaliai raštu apie Preliminariosios sutarties nutraukimą prieš 30 kalendorinių dienų, jeigu kita Šalis neįvykdo arba netinkamai vykdo Preliminariąja sutartimi prisiimtus įsipareigojimus. Vienašališkai nutraukus Preliminariąją sutartį, kaltoji Šalis atlygina kitai Šaliai su Preliminariosios sutarties nutraukimu susijusius nuostolius.

40. Užsakovas turi teisę vienašališkai nutraukti Preliminariąją sutartį VPĮ 90 straipsnio 1 dalyje nustatyta tvarka, laikydamasis minėto straipsnio 2 dalyje nurodytų reikalavimų.

41. Užsakovas gali bet kuriuo šiame punkte išvardintu atveju arba aplinkybėmis, prieš 30 (trisdešimt) kalendorinių dienų apie tai pranešęs Tiekėjui, nutraukti Preliminariąją sutartį dėl šių esminių Preliminariosios sutarties pažeidimų:

41.1. Tiekėjas pažeidė pateiktą pareiškimą ir garantiją dėl savo pašalinimo pagrindų nebuvimo, ir (ar) iš esmės pažeidė kitas Preliminariojoje sutartyje pateiktas garantijas (Preliminariosios sutarties II skyrius, VII skyrius);

41.2. Tiekėjas be pateisinamų priežasčių, nurodytų sudaryti Preliminariosios sutarties 31 punkte, daugiau kaip 2 kartus pažeidė įsipareigojimą sudaryti Pagrindinę sutartį po to, kai buvo pakviestas ją sudaryti Preliminariosios sutarties 29 ir 30 punktuose nustatyta tvarka;

41.3. jei dėl Tiekėjo kaltės buvo nutraukta bent 1 (viena) iš Preliminariosios sutarties pagrindu sudarytų Pagrindinių sutarčių, ir (ar) jei paaiškėja kitos aplinkybės, patvirtinančios, kad Tiekėjas (-ai) negalės tinkamai vykdyti įsipareigojimo sudaryti Pagrindines sutartis ir (ar) neturės galimybės, pajėgumų ar dėl kitų priežasčių negalės tinkamai tiekti Prekių;

41.4. Tiekėjas be Užsakovo žinios (nesudarius rašytinio susitarimo) pasitelkia ar pakeičia subtiekėjus ir (ar) pakeičia jungtinės veiklos sutartimi nustatytą partnerį;

41.5. kitais Preliminariosios sutarties ir teisės aktų numatytais atvejais. Nustatydamos, ar Preliminariosios sutarties pažeidimas yra esminis, Šalys vadovaujasi Lietuvos Respublikos civilinio kodekso 6.217 straipsniu.

42. Jei tam tikros Preliminariosios sutarties sąlygos teisės aktų nustatyta tvarka būtų pripažintos negaliojančiomis, likusios Preliminariosios sutarties sąlygos lieka galioti ir Šalių turi būti vykdomos.

43. Preliminariosios sutarties nutraukimas su vienu iš Tiekėjų nenutraukia Preliminariosios sutarties su kitais ir (ar) kitu Tiekėju galiojimo.

44. Šalis nėra laikoma atsakinga už bet kokių įsipareigojimų pagal Preliminariąją sutartį neįvykdymą ar dalinį neįvykdymą, jeigu įrodo, kad tai įvyko dėl aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz., Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluotieji susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Preliminariosios sutarties Šalys Lietuvos Respublikos teisės aktų nustatyta tvarka yra atleidžiamos nuo atsakomybės už Preliminariojoje sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas Šalių susitarimu pratęsiamas.

45. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

46. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad tokio pranešimo nebuvo.

**IX SKYRIUS**

**ŠALIŲ ATSAKOMYBĖ, PRELIMINARIOSIOS SUTARTIES VYKDYMO UŽTIKRINIMAS**

47. Jeigu Užsakovas nutraukia Preliminariąją sutartį dėl 41 punkte nurodytų esminių Preliminariosios sutarties pažeidimų ar Tiekėjas Preliminariąją sutartį nutraukia nesant Užsakovo kaltės, tokiu atveju Tiekėjas įsipareigoja sumokėti Užsakovui 10 procentų baudą nuo pradinės Preliminariosios sutarties vertės be PVM.

48. Jei Tiekėjas atsisako pasirašyti Pagrindinę sutartį, Vartotojas privalo informuoti Užsakovą. Užsakovas kiekvienu tokiu atveju reikalauja iš Tiekėjo sumokėti 10 (dešimties) procentų baudą, skaičiuojant atitinkamai nuo planuojamų įsigyti Prekių bendros sumos be PVM, apskaičiuotos taikant Tiekėjo Preliminariosios sutarties Prekių įkainius ir planuojamų įsigyti Prekių kiekius.

49. Preliminariosios sutarties nutraukimas neatleidžia Šalių nuo baudų / delspinigių, apskaičiuotų iki Preliminariosios sutarties nutraukimo, mokėjimo ir (ar) Šalių patirtų nuostolių, atsiradusių Tiekėjui nevykdant Preliminariojoje sutartyje / Pagrindinėje sutartyje nustatytų įsipareigojimų ir (ar) nesilaikant galiojančių teisės aktų reikalavimų, atlyginimo.

50. Tiekėjui netinkamai vykdant savo sutartinius įsipareigojimus, Užsakovas (Vartotojas), neapribodamas kitų Preliminariojoje sutartyje / Pagrindinėje sutartyje ir įstatymuose numatytų savo teisių gynimo priemonių taikymo galimybių, turi teisę už sutartinių įsipareigojimų nevykdymą ar netinkamą vykdymą taikyti vienašalį išskaitymą iš visų pagal Pagrindinę sutartį Tiekėjui mokėtinų sumų (pranešant apie tai Tiekėjui raštu) nurodytoms netesyboms bei visiems savo patirtiems nuostoliams padengti. Ši nuostata galioja nepaisant Preliminariosios sutarties / Pagrindinės sutarties nutraukimo bei kitų sankcijų taikymo.

51. Tiekėjas įsipareigoja užtikrinti, kad Preliminariosios sutarties / Pagrindinės sutarties vykdymo metu Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Užsakovo ir Vartotojo sprendimams, gauti konfidencialios informacijos.

52. Šalys įsipareigoja apie korupcinio pobūdžio veikas, susijusias su Preliminariosios sutarties / Pagrindinės sutarties vykdymu, pranešti teisės aktų nustatyta tvarka.

53. Kitos Šalių atsakomybę reglamentuojančios nuostatos bus nurodytos Pagrindinėje sutartyje.

**X SKYRIUS**

**ŠALIŲ GINČŲ SPRENDIMAS**

54.Šalys sieks, kad visi ginčai, nesutarimai ir pretenzijos, kurios gali kilti dėl Preliminariosios sutarties galiojimo, vykdymo, taikymo ir (ar) aiškinimo, būtų sprendžiami Šalių geranoriškomis derybomis.

55.Jei tarp Šalių kilusio ginčo nepavyksta išspręsti derybomis per mėnesį nuo vienos iš Šalių rašytinio kreipimosi (kvietimo derėtis, pretenzijos, prašymo pašalinti pažeidimus ir pan.), toks ginčas sprendžiamas vadovaujantis Lietuvos Respublikos teisės aktais teisme pagal Užsakovo buveinės vietą.

**XI SKYRIUS**

**ŠALIŲ SUSIRAŠINĖJIMAS**

56.Šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, įteikiami asmeniškai Preliminariosios sutarties Šalių adresais, nurodytais Preliminariojoje sutartyje. Jei adresatas praneša apie pasikeitusį adresą, tai dokumentai privalo būti pristatomi naujuoju adresu. Jei adresatas savo pranešime nenurodė kito adreso, tai atsakymas jam siunčiamas tuo pačiu adresu, kuriuo išsiųstas pranešimas.

57.Šalių atstovai, kuriems turi būti adresuojami visi su Preliminariosios sutarties vykdymu susiję oficialūs Šalių pranešimai:

**Užsakovo atstovas**

**Tiekėjų atstovai**:

1.

2.

3.

58. Šalys įsipareigoja iš anksto viena kitą informuoti raštu apie oficialių asmenų kontaktus ar kontaktinių bei kitų duomenų pasikeitimą. Apie Šalių buveinės adreso, pavadinimo, banko sąskaitos ar kitų Preliminariojoje sutartyje pateiktų duomenų pasikeitimus kiekviena iš Šalių įsipareigoja pranešti kitai Šaliai raštu ne vėliau kaip per 5 darbo dienas nuo atitinkamų duomenų pasikeitimo. Šis pranešimas tampa neatskiriama Preliminariosios sutarties dalimi.

**XII SKYRIUS**

**BAIGIAMOSIOS NUOSTATOS**

59.Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Preliminariosios sutarties / Pagrindinės sutarties nuostatų vykdymą pagal Lietuvos Respublikos įstatymus ir kitus teisės aktus.

60. Preliminariajai sutarčiai, sprendžiant jos galiojimo, vykdymo, taikymo ir aiškinimo klausimus, taikomi Lietuvos Respublikos teisės aktai.

61. Kauno miesto savivaldybės administracijos direktoriaus 2017 m. liepos 5 d. įsakymu Nr. A-2583 „Dėl asmenų, atsakingų už sutarčių vykdymą, sutarčių ir jų pakeitimų paskelbimą, paskyrimo“ paskirtas už Preliminariosios sutarties vykdymą ir jos pakeitimų paskelbimą atsakingas asmuo – Bendrųjų reikalų skyriaus vedėjas.

62. Preliminariosios sutarties priedai ir dokumentai:

62.1. Stalų, pagal projektą „Tūkstantmečio mokyklos II“, pirkimo pagrindinės sutarties projektas (1priedas), ... l.;

62.2. Prekių techninė specifikacija (2 priedas), ... l.;

62.3. Preliminarūs Prekių kiekiai ir įkainiai (3 priedas), ... l.;

62.4. Duomenys apie juridinius asmenis (Vartotojus), kurie sudarys Prekių pirkimo pagrindines sutartis (4 priedas), ... l.;

62.5. Subtiekėjų ir subtiekėjams perduodamų tiekti Prekių sąrašas (-ai) (*pridedamas (-i), jei yra pasitelkiami subtiekėjai*).

**XIII SKYRIUS**

**ŠALIŲ ADRESAI IR KITI REKVIZITAI**

Užsakovas

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  kodas \_\_\_\_\_\_\_\_\_\_\_  Adresas\_\_\_\_\_\_\_\_\_, LT\_\_\_\_\_ Kaunas  A. s. LT \_\_\_\_\_\_\_\_\_\_\_\_\_\_\_\_\_  Bankas\_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_ |
| (Pasirašančio asmens pareigos) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) (A. V.)  (Data) |

Tiekėjai

1.

2.

3.